text: Kiirmenetlus kehtib vaid teatud tingimuste täitmise korral – eelkõige tippspetsialistidele, kellele tööandja on valmis maksma vähemalt kahekordset Eesti keskmist palka. Oluline komponent on tööandja ja kõrgkooli usaldusväärsus ja kaasvastutus kiirmenetlusprotseduuri väärkasutuse vältimise eest. Kohustus maksta kõrgemat palka suunab tööandja eelistama Eesti töötajat, tagades sellisena eelkõige Eesti elanike tööhõive.